কাজলের কাছে নাকি প্রস্তাব গিয়েছিল ‘দবং থ্রি’তে অভিনয়ের। এবং তিনি প্রত্যাখ্যান করেছেন সবিনয়ে। কারণ? চরিত্রটা খল! স্রেফ ভিলেন সাজার ইচ্ছে ছিল না কাজলের। দাবি ছিল, ছবিতে তাঁর চরিত্রটা সলমনের চরিত্রের মতোই গুরুত্ব পাক। এর আগেও একই কারণে ছবি ছেড়েছেন কাজল। ‘থ্রি ইডিয়ট্‌স’এ নায়িকার চরিত্রে অভিনয়ের প্রস্তাব পেয়েছিলেন। কিন্তু আমির খানের মতো জোরদার চরিত্র না পাওয়ায় রাজি হননি। ‘দিলওয়ালে’র পরে আর কোনও ছবি সইও করেননি নাকি। তবে পরদায় তাঁর সঙ্গে সলমনের টক্করটা দেখতে পেলে কিন্তু মন্দ হতো না!